L'Ajuntament de Sagunt activarà este divendres el sistema de control d'accés a Ciutat Vella
08 de maig 2025

![](/media/o0jhmf3o/img_0299_c.jpg?width=850&height=566.6666666666666)

L'Ajuntament de Sagunt activarà este divendres, 9 de maig, els sistemes de control d'accessos de vehicles no autoritzats a Ciutat Vella. Només els veïns i veïnes de la zona o treballadors i treballadores que necessiten entrar per a exercir en ella les seues funcions laborals podran accedir.

Aquelles persones que siguen residents en la zona podran comprovar i actualitzar les seues dades accedint a la plataforma web [**https://ciutatvella.policialocalsagunt.es**](https://ciutatvella.policialocalsagunt.es) o bé trucant al telèfon 962 655 878 (extensions 6746 i 5036) del departament municipal de Trànsit i Mobilitat. És a través d'estes dos vies també mitjançant les quals es podran reportar incidències com a errors en la lectura de matrícula o en les dades.

![](/media/bifgmp3u/img_0292_c.jpg?width=850&height=566.6666666666666)

El sistema de detecció de vehicles no autoritzats al trànsit a Ciutat Vella constarà de diverses càmeres situades en l'encreuament del carrer Major amb el carrer Josefa Daroqui, l'encreuament del carrer Major amb el carrer San Miguel, i l'accés al carrer Castillo des de la Plaça Major.

A més, existixen senyals de prohibició que anuncien l'impediment d'accés a l'àrea delimitada sense autorització, per la qual cosa la sanció genèrica per no respectar-les ascendix a una quantia de 60 euros.

Totes aquelles persones que no siguen residents o usuàries, per treball o altres motius justificats, i no estiguen donades d'alta amb el seu vehicle com autoritzades en la base de dades del sistema no podran accedir.

*   [](http://www.facebook.com/sharer.php?u=https://aytosagunto.es/va/actualitat/2025-05-08-l-ajuntament-de-sagunt-activara-este-divendres-el-sistema-de-control-d-acces-a-ciutat-vella/ "Facebook")
*   [](http://twitter.com/share?url=https://aytosagunto.es/va/actualitat/2025-05-08-l-ajuntament-de-sagunt-activara-este-divendres-el-sistema-de-control-d-acces-a-ciutat-vella/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-05-08-l-ajuntament-de-sagunt-activara-este-divendres-el-sistema-de-control-d-acces-a-ciutat-vella/ "Linked In")
*   [](mailto:?body=https://aytosagunto.es/va/actualitat/2025-05-08-l-ajuntament-de-sagunt-activara-este-divendres-el-sistema-de-control-d-acces-a-ciutat-vella/)